data.title: D'estripar la carta a pintar-li un llaç groc, la resposta creativa dels batlles a Enric Millo
data.context: Diversos batlles ja han reaccionat a la carta que els va enviar ahir Enric Millo, delegat del govern espanyol a Catalunya, demanant-los de retirar els símbols de suport als presos polítics i exiliats dels espais públics després de l'atac ultra a la platja de Canet de Mar. El batlle de Tarragona, Josep Fèlix Ballesteros, i el batlle de Cervera, Ramon Royes, ja han dit que no retiraran els símbols de suport als presos polítics i als exiliats. Altres batlles han mostrat la disconformitat amb la posició de Millo de maneres més creatives. El batlle de la Torre de l'Espanyol, Joan Juncà, ha estripat la carta: 'És ridícula i indignant.' Tot i que ha dit que farien cas omís del seu contingut, ha avançat que respondria oficialment a la missiva. Segons que ha argumentat, 'és totalment fals' que hi hagi 'símbols partidistes' als espais públics: 'Si de cas, són símbols demanant la llibertat d'uns presos que han estat empresonats injustament per motius polítics i sense judici previ.' 'Que ens demani que garantim la tranquil·litat als nostres pobles és de riure, quan ells el dia 1 d'octubre es van dedicar a atonyinar-nos a tots pel simple fet de posar urnes', ha dit Juncà, tot recordant que Millo 'no representa ningú perquè no l'ha votat el poble de Catalunya'. En la mateixa línia, el batlle de Celrà, Dani Cornellà, ha enviat un llaç groc a Millo per recordar-li 'que a Catalunya tenim presos polítics i persones exiliades'.
data.text: Enric Millo
data.id: P_390_C_390_Q1
data.question: Qui va enviar una carta als batlles?
data.text: És ridícula i indignant
data.id: P_390_C_390_Q2
data.question: Què ha dit de la carta Joan Juncà?
data.text: un llaç groc
data.id: P_390_C_390_Q3
data.question: Què li ha enviat Cornellà a Millo?